РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/289-13

15. јул 2013. године

Б е о г р а д

**З А П И С Н И К**

**32. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ,**

**ОДРЖАНЕ 15. ЈУЛА 2013. ГОДИНЕ**

 Седница је почела у 12,00 часова.

 Седници је председавао Петар Петровић, председник Одбора.

 Седници су присуствовали чланови Одбора: Биљана Хасановић Кораћ, Маја Гојковић, Неђо Јовановић, Мирна Косановић, Ненад Константиновић, Ласло Варга, Срђан Спасојевић, Павле Марков, Владимир Цвијан и Срђан Миковић.

 Седници је присуствовала Биљана Пантић (заменик Катарине Ракић).

Седници нису присуствовали чланови Одбора: Драган Николић, Иван Јоковић, Слободан Хомен, Светислава Булајић, Милица Радовић, нити њихови заменици.

 Седници су, као представнице предлагача, присуствовале Зорица Стојшић и Данијела Синђелић, изборни чланови Државног већа тужилаца.

 Седници су, као повереници предлагача аката, присуствовали Данило Николић, државни секретар, Јован Ћосић, начелник одељења, и Златко Петровић, виши саветник у Министарству правде и државне управе.

На предлог председника Одбора усвојен је следећи:

**Д н е в н и р е д :**

 1. Разматрање Предлога закона о прекршајима, који је поднела Влада (број 7-2473/13, од 21. јуна 2013. године), у начелу;

 2. Разматрање Предлога одлуке о избору заменика јавног тужиоца, са исправком, који је поднело Државно веће тужилаца (број 119-2573/13, од 27. јуна 2013. године);

 3. Разматрање Предлога кандидата за члана Одбора Агенције за борбу против корупције, који је поднео председник Републике (број 02-2691/13, од 8. јула 2013. године);

 4. Одређивање два представника Одбора за члана и заменика члана Комисије за спровођење Националне стратегије реформе правосуђа;

 5. Разно.

 Пре преласка на рад по тачкама утврђеног дневног реда усвојен је, без примедаба, записник 31. седнице Одбора.

 Одбор је одлучио да се на дужину времена за расправу у оквиру начелног претреса на седници Одбора примени члан 75. Пословника Народне скупштине.

 **Прва тачка дневног реда: Разматрање Предлога закона о прекршајима, у начелу**

Данило Николић је, укратко, представио Предлог закона и разлоге за његово доношење.

 Поводом ове тачке дневног реда говорили су Ласло Варга, Ненад Константиновић, Неђо Јовановић и Срђан Миковић, указујући у начелној расправи на потребу да се поједина решења Предлога закона преиспитају (чл. 55, 56, 94, 166, 185, 190. и др.), при том најављујући подношење амандмана.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о прекршајима у начелу.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда:** **Разматрање Предлога одлуке о избору заменика јавног тужиоца, који је поднело Државно веће тужилаца, са исправком;**

 Одбор за првосуђе, државну управу и локалну самоуправу, на 32. седници одржаној 15. јула 2013. године, разматрао је Предлог одлуке о избору заменика јавног тужиоца, са исправком, који је поднело Државно веће тужилаца.

 На основу чл. 51. и 201. Пословника Народне скупштине, Одбор је поднео

И З В Е Ш Т А Ј

 Одбор за правосуђе, државну управу и локалну самоуправу је констатовао да је Предлог одлуке о избору заменика јавног тужиоца, са исправком, поднело Државно веће тужилаца као овлашћени предлагач, у складу са чланом 75. став 1. Закона о јавном тужилаштву и чланом 13. алинеја друга Закона о Државном већу тужилаца.

Одбор је одлучио да предложи Народној скупштини да прихвати Предлог одлуке о избору заменика јавног тужиоца, са исправком.

 За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда: Разматрање предлога председника Републике за избор члана Одбора Агенције за борбу против корупције;**

Одбор за правосуђе, државну управу и локалну самоуправу је размотрио предлог председника Републике за избор члана Одбора Агенције за борбу против корупције.

На основу члана 51. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

 Одбор за правосуђе, државну управу и локалну самоуправу констатовао је да је председник Републике, који је предложио проф. др Драгану З. Коларић за члана Одбора Агенције за борбу против корупције, поднео предлог за избор члана тог одбора као овлашћени предлагач у складу са чланом 9. став 2. тачка 2) Закона о Агенцији за борбу против корупције.

За известиоца Одбора на седници Народне скупштине одређен је Петар Петровић, председник Одбора.

**Четврта тачка дневног реда:** **Одређивање два представника Одбора за члана и заменика члана Комисије за спровођење Националне стратегије реформе правосуђа;**

Одбор је, на предлог председника, одлучио да за члана Комисије за спровођење Националне стратегије реформе правосуђа за период 2013 – 2018. године одреди Неђа Јовановића, а за заменика члана Ненада Константиновића, чланове Одбора.

Националном стратегијом реформе правосуђа за период 2013 – 2018. године је предвиђено образовање Комисије за спровођење Стратегије, са задатком да прати спровођење стратешких циљева и да усмераваи и планира активности у области правосуђа. Комисију чини петнаест чланова и петнаест заменика чланова, представника државних органа и тела релевантних за спровођење реформе правосуђа, међу којима је и Одбор за правосуђе, државну управу и локалну самоуправу.

**Пета тачка дневног реда: Р а з н о.**

У оквиру ове тачке дневног реда није било питања ни предлога.

Седница је завршена у 12,45 часова.

 СЕКРЕТАР ПРЕДСЕДНИК

Љиљана Милетић Живковић Петар Петровић